Τουράν (περιοχή)

Οι αρχαίοι Πέρσες ονόμαζαν Τουράν τη σημερινή λεγόμενη περιοχή του Τουρκιστάν καθώς και τη χώρα των Τατάρων. Στις περσικές μυθικές παραδόσεις πρώτος βασιλεύς του Τουράν ήταν ο Τουρ, γιος του Φεριδούν, απ΄ όπου και έλαβε το όνομα η περιοχή.

Από τους απογόνους του Τουρ σημαντικότερος ήταν ο Εφρασιάπ που πολέμησε κατά των Περσών όπου και ακολούθησε σειρά τέτοιων πολέμων μεταξύ Περσών (Ιρανίων) και Τουρανίων. Στους πολέμους εκείνους εκ μέρους των Περσών διακρίθηκαν ο Ρουστέμ Ζαλ κ.ά. από δε των Τουρανίων ο Πεϋράν κ.ά. Αυτοί οι πόλεμοι επαναλήφθηκαν και επί βασιλέως των Περσών Κιουστάσπ (ίσως του Ιστάσπη) που προσπάθησε να εδραιώσει τη θρησκεία του Ζωροαστρισμού στο Τουράν. Και ναι μεν στην αρχή νικούσαν οι Τουρανοί στη συνέχεια όμως τους κατέλαβε ο διάδοχος γιος του Κιουστάσπ, ο Ισφεντιάρ, που πολύ πιθανόν να πρόκειται για τον Δαρείο τον Α'.

Σήμερα δεν υπάρχει αυτή η χώρα, ούτε το τουρκιστάν ως χώρα, αντ΄ αυτών υφίσταται το Τουρκμενιστάν με διαφορετικά όρια. Σημειώνεται όμως ότι απαντώνται οι σύγχρονοι όροι: τουρανικοί λαοί,  τουρανικές γλώσσες,  Παντουρανισμός.

Κατηγορία: Αρχαία ιστορία Κατηγορία: Ιστορική γεωγραφία Κατηγορία: Ασία